ྱི་ངང་ལ་གནས་པར་བྱ་བ་དང་། ངག་དུ་ཡང་བརྡའ་བཀྲོལ་
ཏེ་སྟོན་པར་བྱའོ། །དེ་ལ་དགུ་སྟེ་མཚམས་བཤགས་པའི་དཀྱིལ་འཁོར་དང་། །ཕྱག་འཚལ་མཆོད་དང་བཟླས་པ་དང་། །ཚོགས་
གཏོར་རྗེས་ཀྱི་སྨོན་ལམ་དགུས། །བྱ་རྩོལ་མེད་པའི་ཕྲིན་ལས་རྫོགས། །ཞེས་པས། དང་པོ་མཚམས་བཅད་པ་ནི། མཆོད་
མཁའ་རྣམས་ཀྱི་དབྱངས་དང་བཅས་པའམ། མེད་ཀྱང་རུང་སྟེ། དོན་ཡིད་ལ་བསམ་ཞིང་ཚིག་འདི་སྐད་བརྗོད་དོ།། ཧཱུཾ། རྗེ་
བཙུན་ང་ནི་རྒྱལ་བ་ཀུན་གྱི་ཡབ། །ཐམས་ཅད་ངར་བརྗོད་རིག་འཛིན་ཡོངས་ཀྱི་རྗེ། །
ཐམས་ཅད་ངར་འདུས་རྣལ་འབྱོར་ཡོངས་ཀྱི་དཔོན། །སྲིད་གསུམ་ཆར་ལྟར་བབས་ཀྱང་
ང་མི་གཤེར། །ཁམས་གསུམ་ཆུ་ལྟར་འབྲུག་༼འཁྲུགས་གང་ཡིན་དཔྱོད། ༽ཀྱང་ང་མི་ཁྱེར། །རྒྱུད་
དྲུག་མེ་ལྟར་འབར་ཡང་ང་མི་འཚིག །སྟོང་གསུམ་རླུང་ལྟར་གཡོས་ཀྱང་ང་མི་བསྐྱོད། །
དུག་གསུམ་མུན་ལྟར་འཐིབས་ཀྱང་ང་མི་འཐིབས། །ཡེ་ཤེས་ཉི་མ་ཤར་ཡང་གསལ་རྒྱུ་
མེད། །མ་རིག་མུན་པ་བྱུང་ཡང་གནག་རྒྱུ་མེད། །སྐྱེ་ཤི་རིས་སུ་བཅད་ཀྱང་འཆི་རྒྱུ་མེད། །
ཉོན་མོངས་དུག་གསུམ་གནས་ཀྱང་སྤང་རྒྱུ་མེད། །དངོས་གྲུབ་རྣམ་གསུམ་ཡིན་ཡང་
ཆགས་རྒྱུ་མེད། །ཆོས་སྐུ་འགྱུར་མེད་གྲུབ་ཀྱང་རྩོལ་བ་མེད། །རང་བྱུང་ཉིད་དུ་གནས་
པའི་རག་མི་ལས། །སྙིང་པོ་ལྷུན་གྱིས་གྲུབ་པས་རྟེན་མི་འཆའ། །མཚམས་ཀྱི་རྒྱལ་པོ་མི་
197

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
རྟོག་ཡེ་གནས་པས། །བགེགས་ཀྱི་རྒྱལ་པོ་རྟོག་པ་མ་སྤངས་བཅོམ། །ཨོཾ་མ་ཧཱ་ཤུ་ནྱ་ཏཱ་ཛྙཱ་
ན་ཨ། ཞེས་བརྗོད་ཅིང་དེ་དག་གི་དོན་བླ་མས་བརྡའ་བཀྲོལ་པ་ནི། བགེགས་ལ་སོགས་པའི་བར་ཆད་
ཐམས་ཅད་རྒྱུ་རྐྱེན་མེད་པར་རང་བྱུང་བྱེད་པ་པོ་མེད་པས་ལྷུན་གྲུབ་ཏུ་ཐག་བཅད་ལ།
བར་གཅོད་ཐམས་ཅད་རང་བྱུང་རང་ཞི་རང་བརླག་ཏུ་བསམ་ལ་དེའི་ངང་ལ་བྱ་རྩོལ་མེད་
པར་གནས་པ་ནི་མཆོག་གོ །ཞེས་བརྗོད། གཉིས་པ་བཤགས་པ་བྱ་བ་ནི། ཧཱུཾ། ཆོས་ཀྱི་དབྱིངས་ཉིད་
སྤྲོས་པ་མེད་པ་ལ། །གཟུང་འཛིན་གཉིས་སུ་ལྟ་བ་ཐང་རེ་ཆད། །དངོས་པོ་མཚན་མར་
འཛིན་པ་ཉོན་རེ་མོངས། །སྤྲོས་མེད་བདེ་ཆེན་ཀློང་དུ་བཤགས་པར་བགྱི། །ཀུན་ཏུ་
བཟང་པོ་བཟང་ངན་མེད་པ་ལ། །གཙང་སྨེ་གཉིས་སུ་ལྟ་བ་ཐང་རེ་ཆད། །བཟང་ངན་
གཉིས་སུ་འཛིན་པ་ཉོན་རེ་མོངས། །ཀུན་བཟང་བདེ་ཆེན་ཀློང་དུ་བཤགས་པར་བགྱི། །
མཉམ་པ་ཉིད་ལ་ཆེ་ཆུང་མེད་པ་ལ། །བདག་དང་གཞན་དུ་ལྟ་བ་ཐང་རེ་ཆད། །ཆེ་ཆུང་
གཉིས་སུ་འཛིན་པ་ཉོན་རེ་མོངས། །མཉམ་ཉིད་བདེ་ཆེན་ཀློང་དུ་བཤགས་པར་བགྱི། །
བྱང་ཆུབ་སེམས་ལ་སྐྱེ་འཆི་མེད་པ་ལ། །འདི་དང་ཕྱི་མར་ལྟ་བ་ཐང་རེ་ཆད། །སྐྱེ་འཆི་
གཉིས་སུ་འཛིན་པ་ཉོན་རེ་མོངས། །འཆི་མེད་གཡུང་དྲུང་ཀློང་དུ་བཤགས་པར་བགྱི། །
ཐིག་ལེ་ཆེན་པོ་གྲྭ་ཟུར་མེད་པ་ལ། །གཟུགས་དང་རྫས་སུ་ལྟ་བ་ཐང་རེ་ཆད། །གྲྭ་ཟུར་
གཉིས་སུ་འཛིན་པ་ཉོན་རེ་མོངས། །ཀུན་ནས་ཟླུམ་པོའི་ཐིག་ལེའི་ཀློང་དུ་བཤགས། །
དུས་གསུམ་འགྱུར་བ་མེད་པའི་ངང་ཉིད་ལས། །ཐོག་མ་ཐ་མར་བལྟ་བ་ཐང་རེ་ཆད།
འཕོ་འགྱུར་གཉིས་སུ་འཛིན་པ་ཉོན་རེ་མོངས། །དུས་གསུམ་འགྱུར་མེད་ཀློང་དུ་
བཤགས་པར་བགྱི། །རང་བྱུང་ཡེ་ཤེས་རྩོལ་བ་མེད་པ་ལ། །རྒྱུ་འབྲས་གཉིས་སུ་ལྟ་བ་
ཐང་རེ་ཆད། །རྩོལ་སྒྲུབ་གཉིས་སུ་འཛིན་པ་ཉོན་རེ་མོངས། །རང་བྱུང་རྩོལ་མེད་ངང་དུ་
བཤགས་པར་བགྱི། །རིག་པ་ཡེ་ཤེས་གཟུང་འཛིན་མེད་པ་ལ། །རྟག་ཆད་གཉིས་སུ་ལྟ་
བ་ཐང་རེ་ཆད། །གཟུང་འཛིན་གཉིས་སུ་འཛིན་པ་ཉོན་རེ་མོངས། །རིག་པ་ཡེ་ཤེས་ཀློང་
198

ཀུན་བཟང་དོན་གྱི་ཕྲིན་ལས་དང་དབང་ཆོག
དུ་བཤགས་པར་བགྱི། །ཆོས་དབྱིངས་རྣམ་དག་སྤྲོས་པ་མེད་པ་ལ། །རྟག་ཆད་གཉིས་
སུ་ལྟ་བ་ཐང་རེ་ཆད། །མཐའ་དབུས་གཉིས་སུ་འཛིན་པ་ཉོན་རེ་མོངས། །ཆོས་དབྱིངས་
རྣམ་དག་ཀློང་དུ་བཤགས་པར་བགྱི། །གཞལ་ཡས་ཁང་ལ་ཡངས་དོགས་མེད་པ་ལ། །ཕྱི་
དང་ནང་དུ་ལྟ་བ་ཐང་རེ་ཆད། །ཡངས་དོགས་གཉིས་སུ་འཛིན་པ་ཉོན་རེ་མོངས། །གཞལ་
ཡས་ཡངས་དོགས་མེད་པའི་ཀློང་དུ་བཤགས། །ཡུམ་གྱི་མཁའ་ལ་མཐོ་དམན་མེད་པ་ལ། །
སྟེང་དང་འོག་ཏུ་ལྟ་བ་ཐང་རེ་ཆད། །མཐོ་དམན་གཉིས་སུ་འཛིན་པ་ཉོན་རེ་མོངས། །བྷ་
ག་མཐོ་དམན་མེད་པའི་ཀློང་དུ་བཤགས། །ཆོས་ཀྱི་སྐུ་ལ་གཉིས་སུ་མེད་པ་ལ། །ཕྱི་ནང་
གཉིས་སུ་བལྟ་བ་ཐང་རེ་ཆད། །སྣོད་བཅུད་གཉིས་སུ་འཛིན་པ་ཉོན་རེ་མོངས། །ཆོས་སྐུ་
འགྱུར་མེད་ཀློང་དུ་བཤགས་པར་བགྱི། །མ་རིག་རྨོངས་པའི་བློ་འདི་སྙིང་རེ་རྗེ། །
གཟུགས་མེད་ཆོས་ལ་དངོས་པོ་མཚན་མར་འཛིན། །གང་ཟག་འཁྲུལ་པའི་བློ་འདི་ཡོང་
རེ་སྡུག །སྐྱེ་མེད་ཆོས་ལ་ང་དང་བདག་ཏུ་བཟུང༌། །སྣང་སྲིད་སྒྱུ་མ་ཡིན་པར་མ་ཤེས་པས།
ཟང་ཟིང་ནོར་ལ་སེམས་ཀྱིས་ཆགས་པ་སྐྱེས། །འཁོར་བ་རང་བཞིན་མེད་པར་མ་ཤེས་
པས། །གཉེན་བཤེས་འཁྲུལ་པའི་གྲོགས་ལ་རྟག་པར་བཟུང་། །མི་ཤེས་སྐྱེ་བོའི་སེམས་
འདི་ཡོངས་རེ་གོལ། །བདེན་པའི་དོན་བོར་མི་དགེའི་ལས་ལ་བརྩོན། །སྟོན་པའི་བཀའ་
བོར་མི་ཆོས་གཡེང་བས་བསླུས། །རང་རིག་དོན་བོར་གཡེང་བའི་ལས་ལ་བརྩོན། །འདི་
འདྲའི་དོན་མེད་སེམས་ཅན་སྙིང་རེ་རྗེ། །དབྱེ་བསྲི་མེད་པའི་ཀློང་དུ་བཤགས་པར་བགྱི། །
ཞེས་བརྗོད་ཅིང་། དེ་དག་གི་དོན་བླ་མས་བརྡའ་བཀྲོལ་ཞིང་འདི་སྐད་བརྗོད། གལ་ཏེ་སྐུ་ཡི་དམ་ཚིག་ཉམས་
གྱུར་ན། །ཆོས་ཉིད་སྐྱེ་བ་མེད་པའི་ངང་དུ་བཤགས། །གསུང་གི་དམ་ཚིག་ཉམས་གྱུར་ན། །
ཆོས་ཉིད་བརྗོད་དུ་མེད་པའི་ངང་དུ་བཤགས། །ཐུགས་ཀྱི་དམ་ཚིག་ཉམས་གྱུར་ན།
ཆོས་ཉིད་དྲན་རྟོགས་མེད་པའི་ངང་དུ་བཤགས། །ཡན་ལག་དམ་ཚིག་ཉམས་གྱུར་ན། །
ཆོས་ཉིད་གཉིས་སུ་མེད་པའི་ངང་དུ་བཤགས། །ཆོས་སྤྱིའི་དམ་ཚིག་ཉམས་གྱུར་ན།
199

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
ཆོས་ཉིད་ལྷུན་གྱིས་གྲུབ་པའི་ངང་དུ་བཤགས། །ཆོས་ཁྱད་པར་ཅན་དམ་ཚིག་ཉམས་
གྱུར་ན། །མཚན་མ་ཆོས་ཅན་ལྷུན་གྲུབ་ཀྱི་ངང་དུ་བཤགས། །འཁོར་བ་ཐོག་མ་མེད་པ་
ནས་ད་ལྟ་ཡན་ཆད་དུ་མི་དགེ་བ་བཅུ་དང་མཚམས་མེད་ལྔ་སོགས་བྱས་པ་ཀུན། རང་
བྱུང་ཡེ་ཤེས་རྟོག་པ་མེད་པར་བཤགས་པར་བགྱིའོ། །ཞེས་དོན་དྲན་པར་བྱའོ། །གསུམ་པ་དཀྱིལ་འཁོར་
ལས་སུ་བྱ་བ་ནི། མཚོན་བྱེད་དཔེ་ཡི་དཀྱིལ་འཁོར་རྡུལ་མཚོན་གྱིས་བྲིས་པ་འདི་ཡིན་ལ།
མཚོན་བྱ་དོན་གྱི་དཀྱིལ་འཁོར་ཙིཏྟ་རིན་པོ་ཆེའི་གཞལ་ཡས་ན། རྩ་པདྨ་འདབ་མ་བཅུ་
དྲུག་པའི་དཀྱིལ་ལམ་ལྟེ་བ་ལ་རྒྱུ་རྐྱེན་མེད་པར་རང་བྱུང་གི་ཀུན་ཏུ་བཟང་མོ་དང་བྱེད་པ་
པོ་མེད་པར་ཀུན་ཏུ་བཟང་པོ་གཉིས། གདོད་ནས་མ་སྐྱེས་པའི་ཆོས་ཉིད་ཡི་གེ་ཨ་ཡི་རྣམ་
པར་གནས་པ་ནི་དཀྱིལ་ཡིན་ལ། པད་འདབ་བཅུ་དྲུག་ལ་རྣམ་ཤེས་ཚོགས་བརྒྱད་ཡུལ་
དང་བཅས་པ་གདོད་ནས་དག་པའི་ཀུན་ཏུ་བཟང་པོ་བཅུ་དྲུག་ནི་འཁོར་ཡིན། དེ་ཡང་
འཁོར་གྱི་ཀུན་ཏུ་བཟང་པོ་ཞེས་འཁོར་བ་ཡེ་གདལ་གྱི་ངོས་ནས་སྨོས་ལ། དཀྱིལ་ནི་ཁམས་
གསུམ་དོང་སྤྲུགས་ཀྱི་རང་བཞིན་ཏེ། དོན་འཁོར་འདས་ཀྱི་ཆོས་ལ་བླང་དོར་མེད་པར་
རང་བྱུང་གི་ཡེ་ཤེས་ཐིག་ལེ་ཉག་གཅིག་ཏུ་གནས་པའོ། །དེ་ལྟར་གནས་པ་ལ་གནས་པ་
ལྟར་བསྒོམ་པ་ནི། ཏིང་ངེ་འཛིན་གསུམ་གྱིས་ལྷ་བསྐྱེད་ཅིང་དབང་བསྐུར་བྱིན་རླབས་ལ་
སོགས་པ་བྱ་བའི་ཚུལ་ནི། མཚན་བརྗོད་ལས། དཀྱིལ་འཁོར་ཆེན་པོ་ཡངས་པ་ཡིན། ཞེས་
མཆོད་མཁན་རྣམས་ཀྱིས་དོན་ཡིད་ལ་བསམ་ཞིང་ཚིག་འདི་སྐད་བརྗོད་དོ།། ཧཱུཾ། རང་གི་སེམས་ཉིད་གདོད་ནས་
མ་དག་ན། །འཕྲལ་དུ་ཕྱོགས་ཙམ་བསྒོམ་པས་དག་མི་འགྱུར། །ཆོས་ཉིད་མ་བཅོས་ཡེ་
ནས་ཡིན་ཤེས་ན། །དེ་བཞིན་ཉིད་ཀྱི་ཏིང་འཛིན་མ་བསྒོམ་གསལ། །ཐབས་ཀྱི་རྩ་བ་སྙིང་
རྗེ་མ་ཤར་ན། །འཕྲལ་གྱི་ཕྱོགས་ཙམ་ཡོངས་ལ་ཁྱབ་མི་འགྱུར། །བརྡལ་བ་ཆེན་པོ་བློ་ཡིས་
སྤྱིར་ཁྱབ་ན། །ཀུན་ཏུ་སྣང་བའི་ཏིང་འཛིན་མ་བསྒོམ་གསལ། །རྒྱུ་ཉིད་དག་པའི་དོན་
ཉིད་མ་ཤེས་ན། །འཕྲལ་གྱི་དམིགས་པས་རང་རིག་གསལ་མི་འགྱུར། །ཡེ་ནས་ཡིན་པར་
200

ཀུན་བཟང་དོན་གྱི་ཕྲིན་ལས་དང་དབང་ཆོག
རང་རིག་གསལ་རྟོགས་ན། །རྒྱུ་ཡི་ཏིང་འཛིན་དེ་ཡང་མ་བསྒོམ་གསལ། །ད་ལྟའི་སེམས་
ཉིད་སྟོང་གསལ་རྗེན་པ་འདི། །ཐ་མལ་ཉམས་ཀྱི་འཛིན་སྟངས་དག་པ་ལས། །འབྱུང་ལྔ་
རྣམ་དག་དྭངས་མའི་ཞིང་ཁམས་སུ། །རླུང་ལྔ་རྣམ་དག་འོད་ལྔའི་གཞལ་ཡས་དབུས། །
སེང་ཁྲི་པདྨ་ཉི་ཟླའི་གདན་གྱི་སྟེང་། །སེམས་ཉིད་མ་བཅོས་རང་བྱུང་འོད་གསལ་བ། །
གཞིར་བཞེངས་ཀུན་བཟང་དོན་གྱི་བླ་མ་མཆོག །མདོ་རྒྱུད་མན་ངག་རྒྱ་མཚོའི་ཤིང་རྟ་ཆེ། །
ཆོས་རྗེ་བླ་མ་དམ་པ་བདེ་བར་གཤེགས། །དམར་སྨུག་ཉམས་ཀྱི་ལང་ཚོས་རྣམ་པར་
སྒེག །ཞལ་གཅིག་ཕྱག་གཉིས་རྡོ་རྗེའི་སྐྱིལ་ཀྲུང་བཞུགས། །སྤྱན་ཟུང་དབྱིངས་ལ་
ཆོས་སྐུའི་ལྟ་སྟངས་མཛད། །སྲིད་གསུམ་དུབ་པའི་འགྲོ་བ་ངལ་བསོའི་ཕྱིར། །ཕྱག་
གཉིས་སེམས་ཉིད་ངལ་བསོའི་ཕྱག་རྒྱ་མཛད། །རབ་བྱུང་རྫོགས་པ་པཎྜི་ཏ་ཡི་ཆས། །ཞི་
འཛུམ་མཚན་དཔེ་ལང་ཚོས་རྣམ་པར་མཛེས། །སྟོང་གསལ་སྒྲིབ་བྲལ་འོད་གསལ་སྒྱུ་
མའི་སྐུ། །སྣང་ལ་རང་བཞིན་མེད་པར་ལྷུན་གྱིས་གྲུབ། །ཐུགས་ཀར་ཡེ་ཤེས་འོད་ལྔ་
འཁྲུགས་པའི་ཀློང་། །རང་བྱུང་འགགས་མེད་སྒྱུ་འཕྲུལ་དྲྭ་བའི་ལྷ། །བཅོམ་ལྡན་ཞི་བ་
བཞི་བཅུ་རྩ་གཉིས་གསལ། །སྤྱི་བོར་བདེ་ཆེན་འཁོར་ལོའི་གཞལ་ཡས་སུ། །ཆོས་སྐུ་
ཞི་བའི་རང་མདངས་ཁྲོ་བོའི་ཚོགས། །འཇིགས་བྱེད་ལྔ་བཅུ་རྩ་བརྒྱད་ལྷུན་གྱིས་གྲུབ། །
ལྟེ་བར་སྤྲུལ་པའི་འཁོར་ལོའི་གཞལ་ཡས་སུ། །རྒྱལ་ཀུན་ཕྲིན་ལས་འདུས་པ་ཀཱི་ལ་ཡ། །
སྲས་འཁོར་སྤྲུལ་པ་འཁོར་དང་བཅས་པ་གསལ། །སྐུ་ཡི་བ་སྤུའི་ཁོང་བུ་རེ་རེར་ཡང་། །
མ་ལུས་མི་ལུས་ལུས་པ་མེད་པ་ཡི། །རྒྱལ་བ་སྲས་བཅས་ཉན་རང་འཕགས་པ་དང་། །ཡི་
དམ་ཞི་དང་ཁྲོ་བོའི་ལྷ་ཚོགས་ཀུན། །གསལ་ལ་མ་འདྲིས་ཡེ་ནས་ལྷུན་རྫོགས་གསལ། །
གཉིས་མེད་བདེ་ཆེན་བྷ་ག་མ་རྟོགས་ན། །འཕྲལ་དུ་ཡུམ་མཆོག་བསྐྱེད་པའི་སྐུ་མི་
རྫོགས། །ཤེས་རབ་ཕ་རོལ་ཕྱིན་པར་དབྱེར་མེད་པས། །སྙིང་རྗེ་ཡུམ་མཆོག་ཐབས་དང་
ཤེས་རབ་རྫོགས། །ཕྱི་འཁོར་འོད་ལྔའི་ཐིག་ལེའི་འཁྲིགས་པའི་ཀློང༌། །སེམས་ཀློང་མན་
201

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
ངག་བརྒྱུད་པའི་བླ་མ་དང་། །བཀའ་སྡོད་ཡེ་ཤེས་འཇིག་རྟེན་དྲེགས་པའི་ཚོགས། །
གསལ་སྟོང་དབྱིངས་ལས་རང་བྱུང་གྲུབ་པའི་ལྷ། །གསལ་ལ་མ་འདྲེས་ཡེ་ནས་ལྷུན་
རྫོགས་གསལ། །སེམས་ཀྱི་དབང་ཕྱུག་འདོད་དགུར་མ་ཤེས་ན། །འཕྲལ་དུ་ཡེ་ཤེས་ལྔ་
ཡི་དབང་མི་ཆགས། །ཀུན་གཞིའི་རྩ་བ་ཕྱོགས་བཅུར་དབང་བསྒྱུར་བས། །ཡེ་འབྱམས་
ཆེན་པོའི་དབང་མཆོག་མ་བསྐུར་རྫོགས། །དགོངས་པའི་བྱིན་རླབས་ཐིག་ལེར་མ་
བསླབས་ན། །འཕྲལ་གྱི་དགོངས་པས་སྐུ་གསུང་ཐུགས་མི་རློབ། །རང་བྱུང་བདེ་བས་
ཁམས་གསུམ་བྱིན་བརླབས་པས། །སྐུ་གསུམ་བྱིན་རླབས་ཆོ་འཕྲུལ་རང་བཞིན་
ཚང༌། །ཞེས་བརྗོད་དོ། །བཞི་པ་དམ་ཚིག་དང་ཡེ་ཤེས་ཀྱི་ཀུན་ཏུ་བཟང་པོ་ཡེ་ནས་གཡོ་བ་མེད་པ་ལ་ཕྱག་འཚལ་བ་ནི།
པཉྩ་ཀྲ་མ་ལ། ཇི་ལྟར་ཆུ་ལ་ཆུ་བཞག་དང་། །ཇི་ལྟར་མར་ལ་མར་བཞག་བཞིན། །རང་
གིས་རང་གི་ཡེ་ཤེས་སད། །ལེགས་མཐོང་གང་ཡིན་འདིར་ཕྱག་འཚལ། །ཞེས་པའི་དོན་དྲན་
པར་བྱས་ལ་བྱ་རྩོལ་མེད་པའི་ངང་དུ་ཕྱག་འཚལ་བ་ནི། སྣང་མེད་སྟོང་མེད་ངོས་བཟུང་མེད་ལ་ཕྱག་
འཚལ་ལོ། །དྲན་མེད་རིག་མེད་འགྱུར་བ་མེད་ལ་ཕྱག་འཚལ་ལོ། །བྱར་མེད་ཞེན་མེད་
འཛིན་པ་མེད་ལ་ཕྱག་འཚལ་ལོ། །སྐྱེ་མེད་ལྷུན་གྲུབ་ཆོས་ཀྱི་སྐུ་ལ་ཕྱག་འཚལ་ལོ། །ཞེས་
པས་ཕྱག་འཚལ། ལྔ་པ་དཀྱིལ་འཁོར་གྱི་ལྷ་དེ་རྣམས་ལ་མཆོད་པ་བྱ་བའི་ཚུལ་ནི། ནམ་མཁའ་ཆེ་ལས། བླ་མ་མཆོད་དང་
བསྟོད་པ་དང་། །དེ་བཞིན་བསོད་ནམས་ཐམས་ཅད་ལ། །མ་ཆགས་མི་གཡོའི་སྟོབས་མེད་ན། །བྱས་ན་འཆིང་བ་ཆེན་པོའི་
འགྱུར། །ཞེས་པས་མཆོད་མཁན་རྣམས་ཀྱིས་དོན་ཡིད་ལ་བསམ་ཞིང་འདི་སྐད་བརྗོད་དོ།། ཧཱུཾ། དགོངས་པ་ཡིད་ཀྱི་
ཏིང་འཛིན་མི་གསལ་ན། །འཕྲལ་གྱི་འཕྲོ་འདུས་རིགས་པའི་ལྷ་མི་གསལ། །ཆོས་ཉིད་
རང་གསལ་རིག་པའི་གཏིང་གོ་ན། །ཏིང་ངེ་འཛིན་གྱི་ཆོ་འཕྲུལ་མ་བསྒོམ་གསལ། །དོན་
གྱི་བསྙེན་པ་ཁོ་ནར་མ་ཤེས་ན། །འཕྲལ་དུ་མཚན་མར་བརྗོད་པས་འགྲུབ་པ་མེད། །ཡིད་
ཀྱི་བཟླས་བརྗོད་དུས་དང་རྒྱུན་མེད་ན། །རྣལ་འབྱོར་བསྙེན་པའི་ཆོ་ག་ཡང་དག་རྫོགས། །
ཞེས་དང་། ཧཱུཾ། བདག་གི་ཕུང་པོ་ཁམས་དང་སྐྱེ་མཆེད་ཀུན། །ཆགས་མེད་མཆོད་པའི་སྤྲིན་
202

ཀུན་བཟང་